## Πολιτική Ποιότητα & Ασφάλειας Υλικών Συσκευασίας

Η εταιρεία **BCF plastic** έχει ορίσει το πεδίο εφαρμογής του Συστήματος καθορίζοντας τα προϊόντα και τις υπηρεσίες που καλύπτονται από το Σύστημα: **Παραγωγή πλαστικών συσκευασιών.**

Η Πολιτική Ποιότητας & Ασφάλειας είναι σύμφωνη με τους στόχους της επιχείρησης και τις απαιτήσεις των πελατών όπως έχουν αποτυπωθεί στις παραγγελίες-αναθέσεις, της ευαισθητοποίησης προς τους πιθανούς καταναλωτές, της νομοθεσίας και των αρμόδιων αρχών με συνεχή προσπάθεια για βελτίωση, λαμβάνοντας υπόψη τα επιστημονικά δεδομένα για τους κινδύνους από τα τρόφιμα/υλικά συσκευασίας.

Έχει ορίσει μετρήσιμους στόχους των οποίων τα αποτελέσματα καταδεικνύουν την αποτελεσματικότητα των διεργασιών της επιχείρησης. Διασφαλίζει ότι η Πολιτική κοινοποιείται, είναι κατανοητή, εφαρμόζεται και τηρείται σε όλα τα επίπεδα οργάνωσης. Επίσης διασφαλίζει κλίμα συνεργασίας και συμμετοχής όλων των εργαζομένων στην επιχείρηση. Η αναγκαία υποδομή, οι αναγκαίοι πόροι και τα μέσα για την εφαρμογή, την τήρηση και τη βελτίωση του Συστήματος εντοπίστηκαν κατά το Σχεδιασμό του, παρουσιάστηκαν στη Διοίκηση προς έγκριση και δέσμευση για την παροχή τους και ενσωματώθηκαν ως απαιτήσεις στις σχετικές Διαδικασίες του Συστήματος. Η επάρκεια, διαχείριση και ανάγκη πόρων εξετάζεται από τη Διοίκηση στη Σύσκεψη Ανασκόπησης του Συστήματος.

Η επιχείρηση αξιοποιεί τη σύγχρονη τεχνολογία και βρίσκεται σε διαρκή εκσυγχρονισμό του χρησιμοποιούμενου εξοπλισμού. Φροντίζει για τη συνεχή εκπαίδευση - εξέλιξη των στελεχών και εργαζομένων της σε τεχνικές ελέγχου και οργάνωσης της δραστηριότητάς της. Φροντίζει ώστε να διατηρεί αποτελεσματική επικοινωνία τόσο με το προσωπικό όσο και με προμηθευτές, πελάτες, αρμόδιες αρχές και οργανισμούς ώστε να είναι διαθέσιμη επαρκής πληροφόρηση στην αλυσίδα τροφίμων αναφορικά με την ασφάλεια των τροφίμων. Εφαρμόζει πιστά τις απαιτήσεις του Συστήματος Διαχείρισης Ποιότητας & Ασφάλειας των Υλικών Συσκευασίας που έχει αναπτυχθεί σε όλα τα στάδια δραστηριότητάς της. Η συνεχής προσπάθεια για τη βελτίωση του Συστήματος περιλαμβάνει ελέγχους (εσωτερικές επιθεωρήσεις), που σκοπό έχουν την αναγνώριση τυχόν αποκλίσεων και τον καθορισμό διορθωτικών και προληπτικών ενεργειών.

Για την επίτευξη των παραπάνω, η επιχείρηση έχει τεκμηριώσει και εφαρμόζει Διαχείρισης Ποιότητας & Ασφάλειας των Υλικών Συσκευασίας σύμφωνα με τις απαιτήσεις του προτύπου ΕΛΟΤ ΕΝ ISO 22000, ΕΛΟΤ ΕΝ ISO 9001 & του BS 15593, καθώς επίσης και σύμφωνα με την ισχύουσα Εθνική και Ευρωπαϊκή νομοθεσία.

Ο Γενικός Δ/ντής

14.9.22